钦定古今图书集成/明伦汇编/官常典/第635卷 > 郭孝恪
## 钦定古今图书集成/明伦汇编/官常典/第635卷 > 郭孝恪

按《唐书》本传：孝恪，阳翟人。隋乱，率少年数百附李密，
使与李𪟝守黎阳。密败，𪟝遣孝恪送款，封阳翟郡公，
拜宋州刺史，诏与李𪟝经略武牢以东。窦建德之援
洛也，孝恪上谒秦王，进计曰：“王世充力竭计穷，其面
缚可跂足待。建德悉众远来，粮饷阻绝，殆天亡时也。
若固守武牢，以军汜水，逐机应变，禽殄必矣。”王然之，
贼平。